БАШҠОРТ ХАЛҠЫ КҮҘЕН АСҺЫН ҺӘМ БЕЛҺЕН!  <br>1917 йылдың 29 ноябрендә Башҡортостан Үҙәк Шураһы Башҡортостан автономияһын иғлан итә. 20 декабрҙә 3-сө Башҡорт ҡоролтайы ошо ҡарарҙы раҫлай. Был – халҡыбыҙҙың үҫеш тарихында иң мөһим, иң оло ваҡиғаларҙың береһе. Беренсе Фарман бөгөн дә үҙенең әһәмиәтен юғалтмаған:<br><br>“Был һәләкәттән нисек ҡотолорға?<br>Быға берҙән-бер сара: ере, милке булған һәр ялпының вә милләттең һәр ҡайһыһының үҙен ҡарауы, үҙ тормошон, ҡанын, йәнен, хәлен, ерен, үҙен-үҙе һаҡлауы, һәм Башҡортостан өсөн дә берҙән-бер сара: бөтә власты Башҡортостан ялпыһының үҙ ҡулына алыуы. <br>Һәр ҡайһыһының үҙен ҡарауы...<br>Башҡорт халҡы күҙен асһын һәм белһен: уға юғалыу ҡурҡынысы янай, шуға күрә уға үҙ хоҡуҡтарын кире ҡайтарырға һәм тергеҙергә мөҙҙәт етте”.<br><br>Башҡорт халҡына васыят итеп ҡалдырылған ошо мөһим документтағы милли идея нигеҙҙәре беҙгә хәҙерге көндә лә бик фәһемле:<br>“Беҙ большевик та түгел, меньшевик та түгел, беҙ – башҡорт. <br>Һуң беҙ ҡайһы яҡта булырға тейеш? Бер яҡта ла түгел. Үҙ яғыбыҙҙа. Беҙҙең талашлы эштәрҙә эшебеҙ юҡ”.<br><br>Башҡорт Хөкүмәтенең халҡыбыҙға мөрәжәғәте:<br>“Тыуған ил, һөйөклө халҡым! <br>Халыҡҡа мауыҡтырғыс һәм матур вәғәҙәләр биреп, алдаҡ менән эш иткән бер бер төркөм кешеләр – большевиктар тип аталған Рәсәй партияһы ... беҙҙе, йәки Башҡорт Хөкүмәтен, төрлө кәмһетеүҙәргә дусар итеп, ҡулға алып ултыртып ҡуйҙы һәм беҙ төҙөгән учреждениеларҙы ҡыуып ебәрҙе.<br>Күтәрел, башҡорт, ҡалҡ, мосолман.<br>Үҙеңдең ҡаһарманлығыңды күрһәт, батырлығыңды, тәүәккәллегеңде иҫбатла, һиңә баҫҡан тәпәйҙәрҙе алып ташла!<br><br>Башҡорт Хөкүмәте рәйесе урынбаҫары Әхмәтзәки Вәлидов”.<br><br>http://vk.com/club64201306